SA’ners hoor Sondagaand oor vlak 4Pres. Cyril Ramaphosa. (Foto: Elmond Jiyane/GCIS) Pres. Cyril Ramaphosa spreek vanaand 20:00 die land toe. Dit is om terugvoer te gee oor verwikkelinge met betrekking tot die Covid-19-pandemie en gepaardgaande afsonderingsregulasies. Dit volg nadat die nasionale bevelsraad wat die Covid-19-pandemie moet bestuur, asook die kabinet, Sondag vergader het. Ramaphosa het die land aan die einde van Junie onder ŉ aangepaste vlak 4 van afsondering geplaas, met die oog daarop om die besluit oor twee weke weer in oënskou te neem. Almal hou nou asem op om vas te stel of dié streng inperking verleng gaan word. “Die regering en sy vennote hou deurlopend die infeksiekoers, behandeling en herstel van Covid-19-pasiënte dop ten einde aanbevelings oor die hantering van die pandemie te maak,” het Tyrone Seale, woordvoerder vir die presidensie, gesê. Die president se toespraak sal regstreeks op Maroela Media uitgesaai word.